Jean-François Fortin Tam
nekohayo@gmail.com
Mario Blättermann
mariobl@gnome.org
Συντόμευση αποσπασμάτων αλλάζοντας το αρχικό και το τελικό σημείο. Καλύπτει επίσης επεξεργασία ρυτίδωσης και κύλισης

Creative Commons Share Alike 3.0

# Περικοπή

Περικοπή είναι η πράξη αλλαγής του αρχικού ή τελικού σημείου ενός αποσπάσματος στη γραμμή χρόνου.

# Περικοπή μεμονωμένου αποσπάσματος

Μετακινήστε τον δρομέα του ποντικιού πάνω από ένα απόσπασμα και θα εμφανιστούν οι λαβές περικοπής. Μετακινήστε μία από τις λαβές περικοπής στην αριστερή ή δεξιά άκρη του αποσπάσματος για περικοπή.

Αποσπάσματα που ομαδοποιούνται μαζί, όπως ένα απόσπασμα βίντεο με τα συνδεμένα κομμάτια ήχου, θα περικοπεί ταυτόχρονα, όταν μεταφέρετε τις λαβές περικοπής. Για περικοπή μόνο του ήχου ή μόνο του τμήματος βίντεο, χρειάζεται να τα απομαδοποιήσετε πρώτα (δείτε την ενότητα ομαδοποίησης/σύνδεσης).

# Επεξεργασία ρυτίδωσης

Οι επεξεργασίες ρυτίδωσης είναι μια παραλλαγή της βασικής περικοπής που, πέρα από την περικοπή ενός αποσπάσματος, μετακινεί τα “παρακάτω” αποσπάσματα (τα αποσπάσματα που ξεκινούν μετά από αυτό που επεξεργαζόσαστε άμεσα) για τη συμπλήρωση του κενού.

Η ρυτίδωση εφαρμόζεται σε όλα τα “παρακάτω” αποσπάσματα, ανεξάρτητα από το αν είναι ή όχι στην ίδια στρώση.

Πριν:

Μετά:

Για να γίνει επεξεργασία ρυτίδωσης:

Τοποθετήστε τον δρομέα του ποντικιού σε μια λαβή περικοπής μεταξύ δύο γειτονικών αποσπασμάτων.

Πατήστε και κρατήστε πατημένο το Shift.

Μεταφέρτε τη λαβή περικοπής.

Η επεξεργασία ρυτίδωσης μπορεί επίσης να χρησιμοποιηθεί κατά τη μετακίνηση αποσπασμάτων γύρω από τη γραμμή χρόνου. Για λεπτομερείς εξηγήσεις πώς να το κάνετε αυτό, δείτε την ενότητα Χρήση επεξεργασίας ρυτίδωσης κατά τη μετακίνηση αποσπασμάτων.

# Επεξεργασία κύλισης

Οι επεξεργασίες κύλισης είναι μια παραλλαγή της βασικής περικοπής που, πέρα από την περικοπή ενός αποσπάσματος, περικόπτει τα γειτονικά αποσπάσματα για να αποτρέψει τη δημιουργία κενών.

Η κύλιση εφαρμόζεται σε όλα τα χρονικά γειτονικά αποσπάσματα, ανεξάρτητα από το αν είναι ή όχι στην ίδια στρώση.

Πριν:

Μετά:

Για να γίνει επεξεργασία κύλισης:

Τοποθετήστε τον δρομέα του ποντικιού σε μια λαβή περικοπής μεταξύ δύο γειτονικών αποσπασμάτων.

Πατήστε και κρατήστε πατημένο το Ctrl.

Μεταφέρτε τη λαβή περικοπής.