Jean-François Fortin Tam
nekohayo@gmail.com
Mario Blättermann
mariobl@gnome.org
Επιβεβαιώστε ότι έχετε τους κατάλληλους κωδικοποιητές-αποκωδικοποιητές πολυμέσων και προσθέτων εγκατεστημένους για μέγιστη συμβατότητα.

Creative Commons Share Alike 3.0

# Gstreamer και συμβατότητα

Μια μεγάλη ισχύς στο Pitivi βρίσκεται στην χρήση του σκελετού πολυμέσων GStreamer. Το GStreamer χρησιμοποιείται από δεκάδες εφαρμογές πολυμέσων σε ποικίλα περιβάλλοντα επιφανειών εργασίας, λειτουργικών συστημάτων και αρχιτεκτονικών.

Αυτό σημαίνει βασικά τρία πράγματα για τον χρήστη:

Μπορείτε, θεωρητικά, να εισάγετε σχεδόν οποιοδήποτε αρχείο πολυμέσου υποστηρίζεται από το GStreamer (αλλά δείτε την επόμενη ενότητα).

Μπορείτε να αποδώσετε τα έργα σας χρησιμοποιώντας οποιοδήποτε υποστηριζόμενο περιέκτη και συνδυασμό κωδικοποιητή-αποκωδικοποιητή από GStreamer.

Χρειάζεστε μια πολύ πρόσφατη έκδοση του GStreamer για μεγιστοποίηση των δυνατοτήτων του Pitivi και μείωση των πιθανοτήτων σφαλμάτων. Αυτό συμβαίνει επειδή οι προγραμματιστές του έργου Pitivi δουλεύουν σκληρά στη διόρθωση προβλημάτων άμεσα στο GStreamer (αντί να βάζουν προσωρινές παρακάμψεις μέσα στο Pitivi).

# Λίγα για τους κωδικοποιητές-αποκωδικοποιητές φιλικής επεξεργασίας

Μερικές μορφές, όπως MPEG, είναι προσανατολισμένες προς την αναπαραγωγή μόνο και δεν συμπιέζουν κάθε πλαίσιο ανεξάρτητα. Ενώ είναι σκοπός του Pitivi η υποστήριξη εργασιών με αυτά τα αρχεία, συγκεκριμένες λειτουργίες (όπως γρήγορη αναζήτηση) δεν εκτελούνται εξίσου καλά όπως θα έπρεπε με συμπιεσμένο βίντεο ανεξαρτήτως πλαισίου (όπως MJPEG ή DV).

# Ο καλός, ο κακός και ο άσχημος

Τα πρόσθετα του GStreamer έρχονται σε τρεις κατηγορίες: καλά, κακά και άσχημα. Για μεγιστοποίηση της εμπειρίας σας, μπορεί να χρειαστεί η εγκατάσταση μερικών από αυτά τα πρόσθετα για να εξασφαλίσετε συμβατότητα με τα αρχεία πολυμέσων. Αν θα τα εγκαταστήσετε ή όχι εξαρτάται από εσάς και μπορεί να εξαρτάται από τα δικαιώματα της χώρας σχετικά με τις ευρεσιτεχνίες λογισμικού.

Τα "καλά" πρόσθετα είναι καλής ποιότητας πρόσθετα κάτω από την άδεια LGPL. Αυτά τα πρόσθετα θεωρούνται ασφαλή και συνιστώνται οποτεδήποτε.

Τα "κακά" πρόσθετα είναι πρόσθετα των οποίων ο κώδικας δεν είναι αρκετά καλής ποιότητας ή δεν θεωρούνται ως αρκετά καλά ελεγμένα. Η αδειοδότηση μπορεί να είναι ή όχι LGPL.

Τα "άσχημα" πρόσθετα είναι καλής ποιότητας πρόσθετα των οποίων η άδεια δεν είναι LGPL ή με θέματα αδειοδότησης.

Πέρα από τα καλά, τα κακά και τα άσχημα πρόσθετα, μπορεί να θέλετε να εγκαταστήσετε το gstreamer-ffmpeg για να έχετε πρόσβαση στο σύνολο κωδικοποιητών-αποκωδικοποιητών του ffmpeg.

# Μορφές αρχείων εικόνας

Ενώ δεν είναι δυνατό να απαριθμηθεί κάθε δυνατός συνδυασμός των υποστηριζόμενων μορφών βίντεο ή ήχου, είναι όμως δυνατό να αναφερθούν οι μορφές στατικής εικόνας που μπορούν να εισαχθούν: JPEG, PNG, JPEG 2000, PNM και SVG.